Politiets alkometer viste hele 1,88 onsdag morgen i Hjørring. En 20-årig mands kørekort er derfor blevet inddraget på baggrund af promillen, der efterfølgende blev bekræftet på stationen. Det fremgår af døgnrapporten fra Nordjyllands Politi. - En promille på 1,88, det ser vi ikke hver dag. Kun få gange ser vi promiller, der når op på to, fortæller Jess Falberg, vagthavende ved Nordjyllands Politi til TV 2 Nord. Jess Falberg roser i samme ombæring de opmærksomme borgeres henvendelser til politiet. - Vi får en henvendelse om en billist, der ser noget påvirket ud. Det er godt, folk er opmærksomme på det. Hellere rykke ud til det fem gange for meget end én gang for lidt, siger han. Også i Hobro har alkometeret været i brug i løbet af døgnet. Her blev en person tirsdag aften sigtet for at have kørt bil med en promille over det tilladte.

Opsummering:
Tirsdag morgen måtte Nordjyllands Politi skride ind over for en 20-årig billist med en særdeles høj promille.